十月旦讀子美北風吹瘴癘羸老思散策之句初寮嘗作十詩因次其韻  其八
作者：朱翌
朝代：宋

paragraphs: 南來走炎荒，北歸定尋思。
一生困坎壈，憂患真吾師。
堂中木上座，萬里唯爾隨。
方幸得良喜，那肯懷秋悲。
但令今可行，勿愧論少卑。
少時不解事，日日荒于嬉。
投老又懶惰，得一或十遺。
戲我過此生，造物真小兒。